מרים זנדבנק

מרים זנדבנק (1927 - 17 ביולי 2004) הייתה דרמטולוגית, פרופסור לדרמטולוגיה בבית ספר לרפואה של אוניברסיטת תל אביב, ראש החוג למחלות עור ומין באוניברסיטת תל אביב, מנהלת מחלקה למחלות עור ומין בבית החולים בילינסון.

זנדבנק הייתה מחלוצי תחום ה"דרמטופתולוגיה" בישראל

ביוגרפיה
זנדבנק נולדה בשנת 1927 בתל אביב.

זנדבנק התחילה את לימודי הרפואה באוניברסיטה העברית, בהר הצופים. עם פרוץ מלחמת העצמאות הפסיקה את לימודיה והתגייסה לפלמ"ח.

בסיום מלחמת העצמאות נסעה לז'נבה להמשיך את לימודי הרפואה, ובשנת 1955 סיימה את לימודי הרפואה.

בין השנים 1955–1958 עבדה כרופאה בבית החולים קפלן ברחובות.

בין השנים 1958–1963 התמחתה ברפואת עור ומין בבית החולים בילינסון במחלקתו של יצחק קצנלבוגן.

בין השנים 1963–1985 הייתה זנדבנק רופאה בכירה, וכיהנה כסגנית מנהל המחלקה.

בין השנים 1986–1992 ניהלה זנדבנק את מחלקת עור ומין, בבית החולים בילינסון, החליף אותה פרופ' מיכאל דוד. במקביל מונתה לפרופסור בבית הספר לרפואה ע"ש סאקלר באוניברסיטת תל אביב, ולראש החוג למחלות עור

בשילוב לעבודתה של זנדבנק בבית החולים בילינסון, ניהלה את המרפאה למחלות עור ומין במרפאת קופת חולים כללית בקריית שמונה.

מתלמידיה: פרופ' אריה אינגבר.

זנדבנק נפטרה בשנת 2004.

משפחה
זנדבנק נישאה לאוריאל (1927–2002), לזוג נולדו 2 ילדים.

מספריה
 "פרקים בדרמטולוגיה" - מיכאל דוד, מרים זנדבנק, אריה איגבר, הוצאת דיונון, שנת 1990, 225 עמודים

ראו גם
 דרמטולוגיה

הערות שוליים

נשות היישוב ילידות הארץ
אנשי היישוב ילידי הארץ
יהודים בצבא הבריטי במלחמת העולם השנייה
בוגרות אוניברסיטת ז'נבה
בוגרי אוניברסיטת ז'נבה
רופאות עור ישראליות
רופאי עור ישראלים
סגל מרכז רפואי קפלן
רופאי שירותי בריאות כללית
סגל מרכז רפואי רבין
סגל אוניברסיטת תל אביב: רפואה
ישראליות שנולדו ב-1927
ישראלים שנולדו ב-1927
ישראליות שנפטרו ב-2004
ישראלים שנפטרו ב-2004